Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 14/14/8803	Košice II, 26.2.2015
EEČ : 2-64-60-2015

U Z N E S E N I E

Trestná vec:	obvinený XXXXX 
Trestný čin:	úverový podvod podľa § 250a odsek 1, odsek 3 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
	V trestnej veci vedenej proti obvinenému XXXXX pre  trestný čin úverového podvodu podľa § 9 ods.2 k § 250a ods.1, ods.3 Trestného zákona účinného do 31.12.2005, na tom skutkovom základe, že 

- po predchádzajúcej vzájomnej dohode s obvineným XXXXX a obvineným XXXXX podpísali obvinený XXXXX a obvinený XXXXX ako ručitelia zmluvu o úvere č.XXXXX v pobočke XXXXX na ul. XXXXX XXXXX v Košiciach, pričom k žiadosti o poskytnutie úveru predložili potvrdenie zamestnávateľa o výške príjmu zo závislej činnosti a funkčných pôžitkov od s.r.o. Nero, ul. XXXXX XXXXX a od XXXXX XXXXX aj napriek tomu, že v uvedených spoločnostiach nepracovali a na základe ktorých XXXXX XXXXX poskytla žiadateľovi o úver XXXXX úver vo výške 450.000,- Sk, ktorý neuhradili a ani nemali v úmysle uhradiť, čím takto XXXXX XXXXX spôsobili škodu vo výške 450.000 Sk (14.937,26 €).

lebo trestné stíhanie je neprípustné, proti tomu, kto zomrel.

Odôvodnenie:
	Uznesením vyšetrovateľa XXXXX XXXXX II, sp. zn. ORP-XXXXX zo dňa 24.01.2006 bolo vznesené obvinenie XXXXX pre trestný čin úverového podvodu podľa § 9 ods.2 k § 250a ods.1, ods.3. Tr. zákona účinného v čase spáchania skutku na skutkovom základe tak, ako je uvedený vo výrokovej časti tohto uznesenia. 

	Dňa 23.02.2015 predložil vyšetrovateľ PZ spisový materiál na tunajšiu prokuratúru s návrhom na právnu pomoc do Českej republiky spočívajúcu vo výsluchu obvineného XXXXX. 
	
	Preskúmaní predmetného spisu som zistil, že obvinený XXXXX, nar. XXXXX, trvale bytom XXXXX, ul. XXXXX dňa 13.09.2010 zomrel, čo potvrdzuje úmrtný list č.XXXXX v knihe úmrtí matričného úradu XXXXX - XXXXX, zväzok 26 ročník 2010 strana 82 por. č. XXXXX  zo dňa 10.10.2013 na č.l.147 vyšetrovacieho spisu.
	
Podľa § 215 ods.1 písm.d/ Tr. poriadku, prokurátor zastaví trestné stíhanie, ak je trestné stíhanie neprípustné podľa § 9 ods.1 písm.d/ Tr. poriadku.

Vzhľadom na uvedené som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Igor Tokár
prokurátor